CELEX: 22016D1256
Language: fi
Date: 2016-02-18 00:00:00
Title: EU–PLO-sekakomitean päätös N:o 1/2016, annettu 18 päivänä helmikuuta 2016, Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisen kauppaa ja yhteistyötä koskevan väliaikaisen Euro–Välimeri-assosiaatiosopimuksen käsitteen ”peräisin olevat tuotteet” (”alkuperätuotteet”) määrittelyä ja hallinnollisen yhteistyön menetelmiä koskevan pöytäkirjan 3 korvaamisesta [2016/1256]

30.7.2016   
            
            
               FI
            
            
               Euroopan unionin virallinen lehti
            
            
               L 205/24
            
         EU–PLO-SEKAKOMITEAN PÄÄTÖS N:o 1/2016,
   annettu 18 päivänä helmikuuta 2016,
   Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisen kauppaa ja yhteistyötä koskevan väliaikaisen Euro–Välimeri-assosiaatiosopimuksen käsitteen ”peräisin olevat tuotteet” (”alkuperätuotteet”) määrittelyä ja hallinnollisen yhteistyön menetelmiä koskevan pöytäkirjan 3 korvaamisesta [2016/1256]
   EU–PLO-SEKAKOMITEA, joka
   ottaa huomioon Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisen kauppaa ja yhteistyötä koskevan väliaikaisen Euro–Välimeri-assosiaatiosopimuksen (1) ja erityisesti sen 25 artiklan,
   ottaa huomioon Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisen kauppaa ja yhteistyötä koskevan väliaikaisen Euro–Välimeri-assosiaatiosopimuksen käsitteen ”peräisin olevat tuotteet” (”alkuperätuotteet”) määrittelyä ja hallinnollisen yhteistyön menetelmiä koskevan pöytäkirjan 3,
   sekä katsoo seuraavaa:
   
               (1)
            
            
               Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisen kauppaa ja yhteistyötä koskevan väliaikaisen Euro–Välimeri-assosiaatiosopimuksen, jäljempänä ’sopimus’, 25 artiklassa viitataan sopimuksen pöytäkirjaan 3, jäljempänä ’pöytäkirja 3’, jossa annetaan määräykset alkuperäsäännöistä sekä Euroopan unionin, Palestiinan ja muiden etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (2), jäljempänä ’yleissopimus’, sopimuspuolten välisestä alkuperäkumulaatiosta.
            
         
               (2)
            
            
               Pöytäkirjassa 3 olevassa 39 artiklassa määrätään, että sopimuksen 63 artiklalla perustettu sekakomitea voi päättää kyseisen pöytäkirjan määräysten muuttamisesta.
            
         
               (3)
            
            
               Yleissopimuksen tarkoituksena on korvata Paneurooppa–Välimerivyöhykkeen maiden välillä tällä hetkellä voimassa olevat alkuperäsääntöpöytäkirjat yhdellä oikeudellisella asiakirjalla.
            
         
               (4)
            
            
               Euroopan unioni allekirjoitti yleissopimuksen 15 päivänä kesäkuuta 2011 ja Länsirannan ja Gazan alueen palestiinalaishallinnon puolesta toimiva Palestiinan vapautusjärjestö (PLO) 18 päivänä syyskuuta 2013.
            
         
               (5)
            
            
               Euroopan unioni talletti hyväksymisasiakirjansa yleissopimuksen tallettajalle 26 päivänä maaliskuuta 2012 ja Länsirannan ja Gazan alueen palestiinalaishallinnon puolesta toimiva Palestiinan vapautusjärjestö (PLO) 27 päivänä toukokuuta 2014. Näin ollen yleissopimus tuli voimaan sen 10 artiklan 3 kohdan mukaisesti unionin osalta 1 päivänä toukokuuta 2012 ja Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) osalta 1 päivänä heinäkuuta 2014.
            
         
               (6)
            
            
               Pöytäkirja 3 olisi sen vuoksi korvattava uudella pöytäkirjalla, jossa viitataan yleissopimukseen,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan Euroopan yhteisöjen sekä Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välisen kauppaa ja yhteistyötä koskevan väliaikaisen Euro–Välimeri-assosiaatiosopimuksen pöytäkirja 3, joka koskee käsitteen ”peräisin olevat tuotteet” (”alkuperätuotteet”) määrittelyä ja hallinnollisen yhteistyön menetelmiä, tämän päätöksen liitteessä olevalla tekstillä.
   2 artikla
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä maaliskuuta 2016.
   
      Tehty Brysselissä 18 päivänä helmikuuta 2016.
      
         
            Sekakomitean puolesta
         
         
            Puheenjohtaja
         
         C. BERGER
      
   
   
      (1)  EYVL L 187, 16.7.1997, s. 3.
   
      (2)  EUVL L 54, 26.2.2013, s. 4.
   
      LIITE
      
         PÖYTÄKIRJA 3
         käsitteen ”alkuperätuotteet” määrittelystä ja hallinnollisen yhteistyön menetelmistä
         1 artikla
         Sovellettavat alkuperäsäännöt
         1.   Tämän sopimuksen täytäntöönpanemiseksi sovelletaan etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen (1), jäljempänä ’yleissopimus’, lisäystä I ja lisäyksen II asiaankuuluvia määräyksiä.
         2.   Kaikki etuuskohteluun oikeuttavia Paneurooppa–Välimeri-alkuperäsääntöjä koskevan alueellisen yleissopimuksen lisäyksessä I ja lisäyksen II asiaankuuluvissa määräyksissä olevat viittaukset ”asiaankuuluvaan sopimukseen” katsotaan viittauksiksi tähän sopimukseen.
         2 artikla
         Riitojen ratkaiseminen
         1.   Jos yleissopimuksen lisäyksessä I olevassa 32 artiklassa määrätyistä tarkastusmenettelyistä syntyy riita, jota tarkastusta pyytävät ja tämän tarkastuksen tekemisestä vastaavat tulliviranomaiset eivät pysty keskenään sopimaan, riita saatetaan sekakomitean ratkaistavaksi.
         2.   Tuojan ja tuojamaan tulliviranomaisten väliset riidat ratkaistaan aina kyseisen maan lainsäädännön mukaisesti.
         3 artikla
         Pöytäkirjan muuttaminen
         Sekakomitea voi päättää tämän pöytäkirjan määräysten muuttamisesta.
         4 artikla
         Yleissopimuksesta eroaminen
         1.   Jos joko Euroopan unioni tai Länsirannan ja Gazan alueen palestiinalaishallinnon puolesta toimiva Palestiinan vapautusjärjestö (PLO) ilmoittaa kirjallisesti yleissopimuksen tallettajalle aikeestaan erota yleissopimuksesta sen 9 artiklan mukaisesti, Euroopan unioni ja Länsirannan ja Gazan alueen palestiinalaishallinnon puolesta toimiva Palestiinan vapautusjärjestö (PLO) aloittavat viipymättä alkuperäsääntöjä koskevat neuvottelut tämän sopimuksen täytäntöönpanemiseksi.
         2.   Yleissopimuksen lisäyksen I ja soveltuvin osin sen lisäyksen II asiaankuuluvia määräyksiä, sellaisina kuin niitä sovelletaan irtisanomishetkellä, sovelletaan edelleen tähän sopimukseen tällaisten uudelleen neuvoteltujen alkuperäsääntöjen voimaantuloon asti. Yleissopimuksen lisäyksen I ja soveltuvin osin sen lisäyksen II asiaankuuluvia määräyksiä tulkitaan kuitenkin eroamishetkestä alkaen siten, että ainoastaan Euroopan unionin ja Länsirannan ja Gazan alueen palestiinalaishallinnon puolesta toimivan Palestiinan vapautusjärjestön (PLO) välinen kahdenvälinen kumulaatio on sallittua.
      
      
         (1)  EUVL L 54, 26.2.2013, s. 4.